user
Tunjukkan resipi untuk udang goreng mentega dengan langkah-langkah yang terperinci. 
assistant
Bahan: ½ kg udang sederhana kecil, 2 sudu besar tepung jagung, 5 sudu besar mentega, 4 biji telur, 4 ulas bawang putih, 3 tangkai daun kari, 5 biji cili padi, 4 sudu besar susu cair, ½ sudu kecil lada sulah, 1 cawan minyak masak, Garam dan gula secukup rasa

Cara penyediaan:
1. Bersihkan udang - belah belakang udang, tarik keluar urat hitam perlahan-lahan supaya tidak putus, bilas dan kemudian tuskan. Selepas itu gaulkan udang dengan tepung jagung dan garam.
2. Pecahkan telur dan ambil kuningnya sahaja. Masukkan ke dalam mangkuk kecil atau cawan. Pukul
sedikit.
3. Cencang bawang putih dan cili padi. Lurut daun kari.

Cara memasak:
1. Panaskan minyak dalam kuali sehingga betul-betul panas. Goreng udang, dan sebaik sahaja udang
bertukar ke warna pink dan ekornya kemerahan, matikan api, angkat dan tuskan. Jangan masak udang
terlalu lama, nanti isinya akan menjadi liat.
2. Untuk membuat sarang telur (egg floss), mulakan dengan memasukkan 3 sudu besar mentega ke dalam minyak bekas menggoreng udang tadi, panaskan dengan api sederhana dan tunggu sehingga ia cair sepenuhnya dan betul-betul panas.
3. Pegang mangkuk berisi telur kuning di tangan kiri pada jarak kira-kira 2 kaki di atas kuali. Pegang senduk di tangan kanan.
4. Kacau sehala mentega cair dalam kuali menggunakan belakang senduk supaya mentega bergerak dalam bulatan. Pada masa yang sama tuang kuning telur sedikit-sedikit secara berterusan. Berhenti mengacau bila kuning telur habis.
5. Bila sarang telur berwarna keemasan, angkat dan tuskan.
6. Di dalam kuali berasingan, panaskan satu sudu minyak bersama dua sudu besar mentega dengan api kecil.
7. Tumis daun kari, bawang putih sehingga garing. Kemudian masukkan cili padi.
8. Masukkan susu cair, masak seketika. Kemudian masukkan udang yang telah digoreng dan lada sulah.
Gaul rata supaya semua udang disaluti sos butter. Perasakan dengan garam dan gula.9. Kacau sehingga kuah kering, kemudian angkat. (Jika anda mahukan udang butter berkuah atau basah,
tambah susu cair dan angkat sebelum kuah kering).
10. Taburkan sarang telur di atas udang, atau gaulkan, kemudian hidangkan